Ehdotus: neuvoston asetus, grönlanninpallasta koskevan elvytyssuunnitelman vahvistamisesta Luoteis-Atlantin kalastusjärjestössä 20 päivänä joulukuuta 2005 annetun neuvoston asetuksen (EY) N:o 2115/2005 muuttamisesta /* KOM/2009/0127 lopull. - CNS 2009/0041 */





[pic] | EUROOPAN YHTEISÖJEN KOMISSIO | Bryssel 19.3.2009 KOM(2009) 127 lopullinen 2009/0041 (CNS) Ehdotus: NEUVOSTON ASETUS, grönlanninpallasta koskevan elvytyssuunnitelman vahvistamisesta Luoteis-Atlantin kalastusjärjestössä 20 päivänä joulukuuta 2005 annetun neuvoston asetuksen (EY) N:o 2115/2005 muuttamisesta (komission esittämä) PERUSTELUT Joulukuun 20. päivänä 2005 annetun neuvoston asetuksen (EY) N:o 2115/2005 tarkoituksena on saattaa Luoteis-Atlantin kalastusjärjestössä (NAFO) vahvistettu grönlanninpallasta koskeva elvytyssuunnitelma osaksi yhteisön lainsäädäntöä. NAFO tarkistaa elvytyssuunnitelmaa säännöllisin väliajoin. NAFO hyväksyi Lissabonissa Portugalissa vuonna 2007 pidetyssä vuosikokouksessaan useita muutoksia elvytyssuunnitelmaan. Hyväksytyt muutokset olivat seuraavat: - saalisilmoituksia koskevien toimenpiteiden tehostaminen ja - ylimääräiset valvontatoimenpiteet merellä suoritettavien tarkastusten tehostamiseksi NAFO-alueelle tulevien ja sieltä lähtevien alusten osalta. Kyseiset muutokset hyväksyttiin yhteisön tuella ja jäsenvaltioiden, asianomaisen alan ja kansalaisjärjestöjen kuulemisten jälkeen. Toimenpiteet on saatettu väliaikaisesti osaksi yhteisön lainsäädäntöä 16. tammikuuta 2008 annetulla neuvoston asetuksella (EY) N:o 40/2008 ja 16. tammikuuta 2009 annetulla neuvoston asetuksella (EY) N:o 43/2009, joissa vahvistetaan yhteisön vesialueilla ja yhteisön aluksiin sellaisilla muilla vesialueilla, joilla sovelletaan saalisrajoituksia, sovellettavien eräiden kalakantojen ja kalakantaryhmien kalastusmahdollisuudet ja niihin liittyvät edellytykset vuosiksi 2008 ja 2009. Muutokset ovat sitovia, minkä vuoksi ne olisi saatettava pysyvämmin osaksi yhteisön lainsäädäntöä. Tämän ehdotuksen tarkoituksena on tehdä tarvittavat muutokset neuvoston asetukseen (EY) N:o 2115/2005. Ehdotus kuuluu yhteisön yksinomaiseen toimivaltaan. Toissijaisuusperiaatetta ei sen vuoksi sovelleta. Ehdotuksella ei ole vaikutuksia yhteisön talousarvioon. Ehdotuksen oikeusperustana on EY:n perustamissopimuksen 37 artikla. Neuvostoa pyydetään näin ollen hyväksymään tämä ehdotus mahdollisimman pian. 2009/0041 (CNS) Ehdotus: NEUVOSTON ASETUS, grönlanninpallasta koskevan elvytyssuunnitelman vahvistamisesta Luoteis-Atlantin kalastusjärjestössä 20 päivänä joulukuuta 2005 annetun neuvoston asetuksen (EY) N:o 2115/2005 muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 37 artiklan, ottaa huomioon komission ehdotuksen[1], ottaa huomioon Euroopan parlamentin lausunnon[2], sekä katsoo seuraavaa: (1) Grönlanninpallasta koskevan elvytyssuunnitelman vahvistamisesta Luoteis-Atlantin kalastusjärjestössä annetulla neuvoston asetuksella (EY) N:o 2115/2005[3] pannaan täytäntöön Luoteis-Atlantin kalastusjärjestössä, jäljempänä ’NAFO’, vahvistettu grönlanninpallasta koskeva elvytyssuunnitelma. (2) NAFO hyväksyi syyskuussa 2007 pidetyssä 29. vuosikokouksessaan useita elvytyssuunnitelman muutoksia. Nämä muutokset liittyvät saalisilmoituksia koskevien toimenpiteiden tehostamiseen ja ylimääräisiin valvontatoimenpiteisiin, joiden tavoitteena on tehostaa merellä suoritettavia tarkastuksia NAFO-alueelle tulevien ja sieltä lähtevien alusten osalta. (3) Tämän vuoksi on tarpeen muuttaa neuvoston asetusta (EY) N:o 2115/2005 näiden elvytyssuunnitelmaan tehtävien muutosten ottamiseksi huomioon, ON ANTANUT TÄMÄN ASETUKSEN: 1 artikla Muutetaan neuvoston asetus (EY) N:o 2115/2005 seuraavasti: (1) Lisätään 5 a artikla seuraavasti: ”5 a artiklaSaapuminen NAFO-sääntelyalueelle 1. Edellä 5 artiklan 1 kohdassa tarkoitetut kalastusalukset voivat saapua NAFO-sääntelyalueelle kalastamaan Grönlanninpallasta ainoastaan, jos: 1. aluksella on alle 50 tonnia mitä tahansa saalista, tai 2. alukset noudattavat 2, 3 ja 4 kohdassa vahvistettua menettelyä. 2. Jos kalastusaluksella on NAFO-sääntelyalueen ulkopuolella pyydettyä saaliista vähintään 50 tonnia, sen on ilmoitettava viimeistään 72 tuntia ennen NAFO-sääntelyalueelle saapumista NAFOn sihteeristölle sähköpostitse tai faksitse - aluksella pidetyn saaliin määrä, - sijainti (leveyspiiri/pituuspiiri), jolla alus päällikön arvion mukaan aloittaa kalastuksen, ja - arvioitu saapumisaika kyseiselle paikalle. 3. Jos tarkastusalus ilmoittaa 2 kohdassa tarkoitetun ilmoituksen jälkeen aikomuksestaan suorittaa tarkastus, sen on ilmoitettava kalastusalukselle sen paikan koordinaatit, jossa tarkastus suoritetaan. Tarkastuspaikka voi olla enintään 60 meripeninkulman päässä paikasta, jossa kalastusalus päällikön arvion mukaan aloittaa kalastuksen. 4. Edellä 2 kohdassa tarkoitettu kalastusalus voi aloittaa kalastuksen seuraavissa tapauksissa: 3. se saa asiaa koskevan ilmoituksen NAFOn sihteeristöltä; 4. 3 kohdan mukaisesti suoritetun tarkastuksen jälkeen tarkastusalus ilmoittaa sille, että se voi aloittaa kalastuksen; 5. tarkastusalus ei ole aloittanut tarkastusta kolmen tunnin kuluessa siitä, kun kalastusalus on saapunut 3 kohdan mukaisesti nimettyyn tarkastuspaikkaan; 6. se ei ole NAFO-sääntelyalueelle saapumiseensa mennessä saanut NAFOn sihteeristöltä tai tarkastusalukselta ilmoitusta siitä, että tarkastusalus aikoo suorittaa 3 kohdan mukaisen tarkastuksen.” (2) Muutetaan 6 artikla seuraavasti: 7. Korvataan 1 kohdan b alakohta seuraavasti: ”b) grönlanninpallaksen määrät viiden päivän välein ja myös se, ettei saalista ole. Tämä ilmoitus on toimitettava ensimmäisen kerran viimeistään aluksen NAFOn suuralueelle 2 ja alueille 3K, 3L, 3M, 3N ja 3O saapumista seuraavan kymmenennen päivän päättyessä;” 8. Korvataan 2 ja 3 kohta seuraavasti: ”2. Jäsenvaltioiden on 1 kohdassa säädetyt ilmoitukset saatuaan toimitettava ne komissiolle. Komissio toimittaa 1 kohdan b alakohdassa säädetyn ilmoituksen viipymättä NAFOn sihteeristölle. 3. Kun 2 kohdan mukaisesti ilmoitettujen grönlanninpallaksen saaliiden katsotaan täyttäneen 75 prosenttia jäsenvaltioiden kiintiöstä, päälliköiden on toimitettava 1 kohdan b alakohdassa tarkoitetut ilmoitukset kolmen päivän välein.” 2 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan unionin virallisessa lehdessä . Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä […]. Neuvoston puolesta Puheenjohtaja [1] EUVL C […], […], s. […]. [2] EUVL C […], […], s. […]. [3] EUVL L 340, 23.12.2005, s. 3.